《原韵寿王一如太夫子七十 其二》
清代·沙从心

槐阴郁郁树恒春，世泽长怀左契神。三祝愿赓唐代盛，九如合奏雅歌新。

堂跻北海尊前客，杖拄东坡画里身。小草依庭分化雨，□诚敢竭意同伸。

作者简介：字循矩，光绪乙酉拔贡，戊子举人。官内阁中书协办侍读。为诸生时，才名籍盛，尝肄业南菁书院。学使王先谦刊续皇清经解，分任校勘，多所尽力。邑志传文苑。